text: [{"text_idx": "#000002", "text": "Na Tabana oqo, na WOWS KIDS FIJI,e qaravi ira vakatabakidua na luveda era se qai sucu ka ra tauvi cancer tiko ena noda vanua, me yacovi ira na yabaki 18(Child Cancer),ka veivuke ena kena cokonaki na nodra bula ,vakabibi ena nodra dau mai qaravi tiko ena vale ni bula levu e Suva kei Lautoka.ka ratou cakacakavata vakavinaka tiko kina, kei na Tabana ni Bula ena noda vanua."}, {"text_idx": "#000003", "text": "E vakaraitaka na Team Leader ni WOWS KIDS FIJI,o Mere Williams ni gauna oqo,e ratou qarava tiko e 82 na gone tauvi cancer,ka ra sa mai leqa 7 na gone mai na vula ko Janueri kina Jiune ni yabaki oqo,ia e ratou ciqoma tale e 15 na kisi vouvou ena gauna vata talega oya."}, {"text_idx": "#000004", "text": "Na veiqaravi eratou vakayacora tiko na WOWS KIDS FIJI vei ira na gone,e wili kina na nodra dau vakauti mai na nodra dui tikotiko ki valenibula,kei na nodra i lakolako lesu,vakauasivi ena nodra dau mai qaravi tiko ena veivula.(their monthly treatment and review.)"}, {"text_idx": "#000006", "text": "E ratou sa veisureti tiko na WOWS KIDS FIJI vei keda na lewe ni vanua,ena vuku ni nodratou na tiki talega ena soqo levu ni Fiji Showcase 2023,ka rawa nio laki raici iratou na kena i vakalesilesi ena nodratou booth, ka bau veivuke ka dodoliga tu ena vuku ni nodratou sasaga ena nodra qaravi na nodra bula na luveda tauvi tauvimate(Child Cancer)."}]